Рәшит Мостафин

Рәшит Мостафин, Рәшит Шәкүр улы Мостафин (06.01.1946 ― 11.06.2023) — музыкант (баянчы), дирижер,  композитор, Татар дәүләт җыр һәм бию ансамбле оркестры җитәкчесе. ТАССР халык артисты (1986).

 Тәрҗемәи хәле 
1946 елның 6 гыйнварында Казанда туган. Балачагы әнисенең туган ягы Балтач районы Сасна авылында уза. Әтисе — сәяси золым корбаны. Әнисе — Сасна авылының беренче тракторчы хатын-кызы, соңрак Казанда газосварщик, паровоз машинисты.

«Баян» классы буенча Казанда музыка мәктәбен (педагог Миңҗамал Мазунова), Ижау музыка укуханәсен (1964), Казан дәүләт мәдәният институтын1974-1991 елларда һәм 2015 елдан Казан дәүләт мәдәният институты  (1977) тәмамлаган. 1960-1961 елларда Казан музыка укуханәсендә укыган, ләкин «сәләтсез» дигән сылтау белән әлеге уку йортыннан чыгарыла.
Удмуртия башкаласында музыка укуханәсен тәмамлап, Казанга кайта, Татар дәүләт җыр һәм бию ансамбленә Марс Макаров, Нәсих Вилданов, Илдар Җаббаровлар янына дүртенче баянчы булып урнаша.

ДОСААФның Казан аэроклубында очучылык һөнәрен үзләштереп, Красноярск крае Ейск каласында хәрби хезмәтен үти.

2023 елның 11 июнендә, 77 яшендә Казанда вафат. Балтач районы Сасна авылында җирләнә
Рузилә Мөхәммәтова.  Мәшһүр музыкант, виртуоз баянчы, композитор Рәшит Мостафин вафат. Татар-информ, 11.06.2023

 Хезмәт юлы 
 1964 елдан баянчы. 
 1968 елдан, армиядән соң, янәдән Татар дәүләт җыр һәм бию ансамбленда (җитәкче Александр Ключарев) баянчы. 
 1970 елдан баянчылар квартеты җитәкчесе. 
 1972 елдан Татар дәүләт җыр һәм бию ансамбленда оркестр җитәкчесе, баш дирижёр Татар дәүләт җыр һәм бию ансамбле сайты.
 Оркестр җитәкчесе сыйфатында ансамбль белән дөньяның 30 илендә (АКШ, Төркия, Франция, Алмания һ.б.) чыгышлар ясый. Бөтендөнья Конфолан фестиваленың (Франция) йомгаклау тантанасында Татарстан, Коста-Рика, Мексика, Испания, Франция оркестрларыннан торган бердәм оркестр белән җитәкчелек итә.

 Хезмәтләре 
40 тан артык композиция буенча әсәре басылган. Аранжировкалау остасы. Күп санлы җырларның көй авторы. Татар көйләрен, башка халыкларның (чирмеш, башкорт, чуаш, азәрбайҗан, үзбәк, каракалпак, кыргыз, казакъ һ.б.) музыкасын әлеге милләтнең үз уен коралында башкарырга сәләтле оркестр барлыкка китерде.

 Бүләкләре, мактаулы исемнәре 
 1986 ТАССР халык артисты
 Башкаручыларның Бөтенроссия конкурсы лауреаты
 Халыкара конкурслар лауреаты

 Кызыклы факт 
 14 төрле уен коралында уйный белә.
 Музыка уен кораллары (бигрәк тә аккордеон, гармун, баян) туплау һәм реставрацияләү белән мавыга.
 Искәрмәләр 

 Әдәбият 
 Кирам Сатиев, Филүсә Арслан. Гармунчылар патшасы. «Мәдәни җомга», 2016 ел, 29 гыйнвар, № 3.
 Татар энциклопедиясе. Т.4. Казан, 2014.

 Сылтамалар 

  Гармунчылар патшасы 
 Р.Ш. Мостафин «Милләттәшләр» сайтында
 Р.Ш. Мостафин «Татар иле» мәгълүмати-ресурслы татар социаль челтәрендә

 Моны да карагыз 

Төркем:Баянчылар
Төркем:Ижевск музыка училищесын тәмамлаучылар
Төркем:Казан дәүләт мәдәният һәм сәнгать университетын тәмамлаучылар
Төркем:Дирижёрлар
Төркем:ТАССР халык артистлары